नारदस्मृतिः/मातृकाः/सभा
<table>		
		
<td><p>		
	नियुक्तेन तु वक्तव्यं अपक्षपतितं वचः   ।। ३.१  ।।युक्तरूपं ब्रुवन्सभ्यो नाप्नुयाद्द्वेषकिल्बिषे   ।	</p>
<td><p>		
	ब्रुवाणस्त्वन्यथा सभ्यस्तदेवोभयं आप्नुयात् ।। ३.२  ।।राजा तु धार्मिकान्सभ्यान्नियुञ्ज्यात्सुपरीक्षितान्  ।	</p>
<td><p>		
	व्यवहारधुरं वोढुं ये शक्ताः सद्गवा इव   ।। ३.३  ।।धर्मशास्त्रार्थकुशलाः कुलीनाः सत्यवादिनः   ।	</p>
<td><p>		
	समाः शत्रौ च मित्रे च नृपतेः स्युः सभासदः   ।। ३.४  ।।तत्प्रतिष्ठः स्मृतो धर्मो धर्ममूलश्च पार्थिवः   ।	</p>
<td><p>		
	सह सद्भिरतो राजा व्यवहारान्विशोधयेत् ।। ३.५  ।।शुद्धेषु व्यवहारेषु शुद्धिं यान्ति सभासदः   ।	</p>
<td><p>		
	शुद्धिश्च तेषां धर्माद्धि धर्मं एव वदेत्ततः   ।। ३.६  ।।यत्र धर्मो ह्यधर्मेण सत्यं यत्रानृतेन च   ।	</p>
<td><p>		
	हन्यते प्रेक्षमाणानां हतास्तत्र सभासदः   ।। ३.७  ।।विद्धो धर्मो ह्यधर्मेण सभां यत्रोपतिष्ठते   ।	</p>
<td><p>		
	न चेद्विशल्यः क्रियते विद्धास्तत्र सभासदः   ।। ३.८  ।।सभा वा न प्रवेष्टव्या वक्तव्यं वा समञ्जसम्  ।	</p>
<td><p>		
	अब्रुवन्विब्रुवन्वापि नरो भवति किल्बिषी   ।। ३.९  ।।ये तु सभ्याः सभां गत्वा तूष्णीं ध्यायन्त आसते   ।	</p>
<td><p>		
	यथाप्राप्तं न ब्रुवते सर्वे तेऽनृतवादिनः   ।। ३.१०  ।।पादोऽधर्मस्य कर्तारं पादः साक्षिणं ऋच्छति   ।	</p>
<td><p>		
	पादः सभासदः सर्वान्पादो राजानं ऋच्छति   ।। ३.११  ।।राजा भवत्यनेनास्तु मुच्यन्ते च सभासदः   ।	</p>
<td><p>		
	एनो गच्छति कर्तारं निन्दार्हो यत्र निन्द्यते   ।। ३.१२  ।।अन्धो मत्स्यानिवाश्नाति निरपेक्षः सकण्टकान्  ।	</p>
<td><p>		
	परोक्षं अर्थवैकल्याद्भाषते यः सभां गतः   ।। ३.१३  ।।तस्मात्सभ्यः सभां प्राप्य रागद्वेषविवर्जितः   ।	</p>
<td><p>		
	वचस्तथाविधं ब्रूयाद्यथा न नरकं पतेत् ।। ३.१४  ।।यथा शल्यं भिषग्विद्वानुद्धरेद्यन्त्रयुक्तितः   ।	</p>
<td><p>		
	प्राड्विवाकस्तथा शल्यं उद्धरेद्व्यवहारतः   ।। ३.१५  ।।यत्र सभ्यो जनः सर्वः साध्वेतदिति मन्यते   ।	</p>
<td><p>		
	स निःशल्यो विवादः स्यात्सशल्यः स्यादतोऽन्यथा   ।। ३.१६  ।।न सा सभा यत्र न सन्ति वृद्धा वृद्धा न ते ये न वदन्ति धर्मम्  ।	</p>
<td><p>		
	नासौ धर्मो यत्र न सत्यं अस्ति न तत्सत्यं यच्छलेनानुविद्धम्  ।। ३.१७  ।।आकुलं च क्रियादानं क्रिया चैवाकुला भवेत् ।। २.१७  ।।	</p>